Title: ข้อบังคับเจ้าพนักงานจราจรจังหวัดสมุทรปราการ ว่าด้วยการเดินรถ การห้ามจอดรถ การเลี้ยวรถ การเดินรถทางเดียว และการจอดรถในถนนบางสายในงานนมัสการองค์พระสมุทรเจดีย์ และงานกาชาด ประจำปี พ.ศ. 2555

ข้อบังคับเจ้าพนักงานจราจรจังหวัดสมุทรปราการ

ข้อบังคับเจ้าพนักงานจราจรจังหวัดสมุทรปราการ
ว่าด้วยการเดินรถ
การห้ามจอดรถ การเลี้ยวรถ การเดินรถทางเดียว และการจอดรถในถนนบางสาย
ในงานนมัสการองค์พระสมุทรเจดีย์
และงานกาชาด
ประจำปี พ.ศ.
๒๕๕๕[๑]

ด้วยในระหว่างวันที่ ๔ พฤศจิกายน ๒๕๕๕ ถึงวันที่ ๑๕ พฤศจิกายน ๒๕๕๕
จังหวัดสมุทรปราการได้กำหนดจัดงานนมัสการองค์พระสมุทรเจดีย์ และงานกาชาด ประจำปี
๒๕๕๕ ขึ้น ที่บริเวณลานหน้าศาลากลางจังหวัดสมุทรปราการ
และบริเวณรอบองค์พระสมุทรเจดีย์ ฝั่งอำเภอพระสมุทรเจดีย์ ซึ่งในงานนี้
จะมีประชาชนชาวจังหวัดสมุทรปราการ และจังหวัดใกล้เคียง เดินทางมานมัสการองค์พระสมุทรเจดีย์และเที่ยวชมงาน
ออกร้าน มหรสพต่าง ๆ ในบริเวณงานจำนวนมาก

ฉะนั้น เพื่อให้เกิดความปลอดภัยและความสะดวกการจราจร
อาศัยอำนาจตามความในมาตรา ๑๑๔ มาตรา ๑๓๙ (๑) (๒) (๓) (๔) และ (๙)
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคล
ซึ่งมาตรา ๒๙ ประกอบมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
ผู้บังคับการตำรวจภูธรจังหวัดสมุทรปราการ ในฐานะเจ้าพนักงานจราจร จังหวัดสมุทรปราการ
จึงออกข้อบังคับไว้ ดังต่อไปนี้

ข้อ ๑  ข้อบังคับนี้เรียกว่า ข้อบังคับเจ้าพนักงานจราจร จังหวัดสมุทรปราการ ว่าด้วยการเดินรถ การห้ามจอดรถ
การเลี้ยวรถ การเดินรถทางเดียว
และการจอดรถในถนนบางสายในงานนมัสการองค์พระสมุทรเจดีย์ และงานกาชาด ประจำปี พ.ศ.
๒๕๕๕

ข้อ ๒  ข้อบังคับนี้
ให้ใช้ตั้งแต่วันที่ ๔ พฤศจิกายน ๒๕๕๕ ถึงวันที่ ๑๕ พฤศจิกายน ๒๕๕๕

ข้อ ๓  ให้ปิดช่องทางการเดินรถ
ถนนสุขสวัสดิ์ ตั้งแต่จุดกลับรถปากซอยนาคราช ถึงท่าเรือพระสมุทรเจดีย์
ตั้งแต่วันที่ ๔ พฤศจิกายน ๒๕๕๕ ถึงวันที่ ๑๕ พฤศจิกายน ๒๕๕๕

ข้อ ๔  ให้เดินรถสวนทาง
ในถนนสุขสวัสดิ์ - องค์พระสมุทรเจดีย์ จากปากซอยนาคราช ถึงทางเข้าวัดพระสมุทรเจดีย์

ข้อ ๕  ห้ามรถโดยสารประจำทาง
รถโดยสารไม่ประจำทาง และรถบรรทุกตั้งแต่ ๖ ล้อขึ้นไป เข้าไปถนนสุขสวัสดิ์ -
องค์พระสมุทรเจดีย์ ตั้งแต่จุดกลับรถปากซอยนาคราช ถึงท่าเรือพระสมุทรเจดีย์

ข้อ ๖  ให้รถจักรยานยนต์รับจ้าง
รถยนต์นั่งสาธารณะ รถยนต์สามล้อสาธารณะ จอดรับ -
ส่งผู้โดยสารบริเวณเกาะกลางถนนสุขสวัสดิ์ - องค์พระสมุทรเจดีย์
ช่วงตั้งแต่ทางเข้าวัดพระสมุทรเจดีย์ ถึงจุดกลับรถปากซอยนาคราช

ข้อ ๗  ข้อบังคับนี้
มิให้ใช้บังคับกับรถที่ได้รับอนุญาตจากเจ้าพนักงานจราจร

ข้อ ๘  ข้อบังคับ ประกาศ
ระเบียบใดที่ขัดหรือแย้งกับข้อบังคับนี้ ให้ยกเลิก และให้ใช้ข้อบังคับนี้แทน  ทั้งนี้ ตั้งแต่บัดนี้เป็นต้นไป

ประกาศ
ณ วันที่ ๒๒ ตุลาคม พ.ศ. ๒๕๕๕
พลตำรวจตรี
ธัชชัย  หงษ์ทอง
เจ้าพนักงานจราจรจังหวัดสมุทรปราการ

ปริยานุช/ผู้จัดทำ
๑๔ ธันวาคม
๒๕๕๕

ปณตภร/ผู้ตรวจ
๑๕ กุมภาพันธ์
๒๕๕๖

[๑] ราชกิจจานุเบกษา
เล่ม ๑๒๙/ตอนพิเศษ ๑๘๖ ง/หน้า ๔๗/๑๒ ธันวาคม ๒๕๕๕